พระราชกฤษฎีกา ให้มีการเลือกตั้งสมาชิกสภากรุงเทพมหานคร เขตดุสิต เขตเลือกตั้งที่ 1 เขตธนบุรี เขตเลือกตั้งที่ 2 เขตบางแค เขตเลือกตั้งที่ 1 เขตบางซื่อ เขตเลือกตั้งที่ 1 เขตบางพลัด เขตปทุมวัน เขตป้อมปราบศัตรูพ่าย และเขตมีนบุรี ขึ้นแทนตำแหน่งที่ว่าง พ.ศ. 2543
พระราชกฤษฎีกา
ให้มีการเลือกตั้งสมาชิกสภากรุงเทพมหานคร
เขตดุสิต เขตเลือกตั้งที่
๑ เขตธนบุรี เขตเลือกตั้งที่ ๒
เขตบางแค เขตเลือกตั้งที่
๑ เขตบางซื่อ เขตเลือกตั้งที่ ๑
เขตบางพลัด เขตปทุมวัน
เขตป้อมปราบศัตรูพ่าย และเขตมีนบุรี
ขึ้นแทนตำแหน่งที่ว่าง
พ.ศ. ๒๕๔๓
 

ภูมิพลอดุลยเดช
ป.ร.
ให้ไว้ ณ วันที่
๒๔ ธันวาคม พ.ศ. ๒๕๔๓
เป็นปีที่ ๕๕
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรให้มีการเลือกตั้งสมาชิกสภากรุงเทพมหานคร
ขึ้นแทนตำแหน่งที่ว่าง

อาศัยอำนาจตามความในมาตรา ๒๒๑ ของรัฐธรรมนูญแห่งราชอาณาจักรไทย
และมาตรา ๑๑ วรรคหนึ่ง แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘
จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑ พระราชกฤษฎีกานี้เรียกว่า พระราชกฤษฎีกาให้มีการเลือกตั้งสมาชิกสภากรุงเทพมหานคร เขตดุสิต เขตเลือกตั้งที่ ๑ เขตธนบุรี เขตเลือกตั้งที่
๒ เขตบางแค เขตเลือกตั้งที่ ๑ เขตบางซื่อ เขตเลือกตั้งที่
๑ เขตบางพลัด เขตปทุมวัน เขตป้อมปราบศัตรูพ่าย และเขตมีนบุรี ขึ้นแทนตำแหน่งที่ว่าง
พ.ศ. ๒๕๔๓

มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ ให้มีการเลือกตั้งสมาชิกสภากรุงเทพมหานคร
เขตดุสิต เขตเลือกตั้งที่ ๑ เขตธนบุรี เขตเลือกตั้งที่ ๒ เขตบางแค เขตเลือกตั้งที่
๑ เขตบางซื่อ เขตเลือกตั้งที่ ๑ เขตบางพลัด เขตปทุมวัน
เขตป้อมปราบศัตรูพ่าย และเขตมีนบุรี ขึ้นแทนตำแหน่งที่ว่าง ตามความในมาตรา ๒๑ วรรคสอง
แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘

มาตรา ๔ ให้กำหนดวันที่
๑๑ กุมภาพันธ์ พ.ศ. ๒๕๔๔ เป็นวันเลือกตั้ง และให้ระยะเวลารับสมัครเลือกตั้งเริ่มตั้งแต่วันที่
๑ มกราคม พ.ศ. ๒๕๔๔ ถึงวันที่ ๕ มกราคม พ.ศ. ๒๕๔๔

มาตรา ๕ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้


ผู้รับสนองพระบรมราชโองการ
ชวน หลีกภัย
นายกรัฐมนตรี
หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องด้วยตำแหน่งสมาชิกสภากรุงเทพมหานครเขตดุสิต
เขตเลือกตั้งที่ ๑ เขตธนบุรี เขตเลือกตั้งที่ ๒ เขตบางแค เขตเลือกตั้งที่ ๑ เขตบางซื่อ
เขตเลือกตั้งที่ ๑ เขตบางพลัด เขตปทุมวัน เขตป้อมปราบศัตรูพ่าย และเขตมีนบุรี ว่างลง
ซึ่งมาตรา ๒๑ วรรคสอง แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘
บัญญัติว่า เมื่อตำแหน่งสมาชิกสภากรุงเทพมหานครว่างลงเพราะเหตุอื่นนอกจากถึงคราวออกตามอายุของสมาชิกสภากรุงเทพมหานคร
หรือมีการยุบสภากรุงเทพมหานครให้มีการเลือกตั้งสมาชิกสภากรุงเทพมหานคร ภายในกำหนดเวลาเก้าสิบวัน
และโดยที่มาตรา ๑๑ วรรคหนึ่ง แห่งพระราชบัญญัติดังกล่าว บัญญัติให้การเลือกตั้งสมาชิกสภากรุงเทพมหานครจะกระทำได้เมื่อมีพระราชกฤษฎีกากำหนดให้มีการเลือกตั้งแล้ว
ในพระราชกฤษฎีกานั้นให้ระบุวันเลือกตั้งและระยะเวลารับสมัครเลือกตั้ง จึงจำเป็นต้องตราพระราชกฤษฎีกานี้




ปรียนันท์/พิมพ์
๑๔ ธันวาคม ๒๕๔๔

สายสัมพันธ์/ปรับปรุง
๑๓ กรกฎคม ๒๕๖๓

อรญา/ตรวจ
๒๓ กรกฎาคม ๒๕๖๓

[๑] ราชกิจจานุเบกษา
เล่ม ๑๑๗/ตอนที่ ๑๒๐ ก/หน้า ๙/๒๖ ธันวาคม ๒๕๔๓